
APSPRIEDES NOTEIKUMI ATKLĀTAM KONKURSAM
Atklāta konkursa
„ Plānveida pacientu reģistratūras izveidošanas darbi”
iepirkuma identifikācijas Nr. VSIA TOS 2026/5A_ERAF
1. VSIA “Traumatoloģijas un ortopēdijas slimnīca plānotā iepirkuma “Plānveida pacientu reģistratūras izveidošanas darbi” (id nr. VSIA TOS 2026/5A_ERAF) komisija saskaņā ar Publisko iepirkumu likuma 18. panta 2.1 daļu rīko apspriedi par iepirkuma nolikumā iekļaujamo informāciju un aicina ieinteresētos piegādātājus izteikt savus priekšlikumus un/vai komentārus par publicēto informāciju. 
2. Iepirkuma procedūra tiek veikta Eiropas Reģionālās attīstības fonda projekta Nr. 4.1.1.1/1/23/I/002 “ Ārstniecības infrastruktūras attīstība VSIA "Traumatoloģijas un ortopēdijas slimnīca"" ietvaros.
3. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus plānotā iepirkuma pamatnosacījumu pilnveidei.
4. Iepirkuma priekšmets: Plānveida pacientu reģistratūras izveide saskaņā ar Tehnisko specifikāciju.
4.1. Līguma darbības termiņš: 4 mēneši. 
4.2. CPV klasifikators: 
galvenais CPV kods: 45454000-4 (Pārbūves darbi) 
papildu CPV kodi: 71000000-8 (Arhitektūras, būvniecības, inženiertehniskie un pārbaudes pakalpojumi),  50000000-5 (Remonta un apkopes pakalpojumi), 45421153-1 (Iebūvēto mēbeļu uzstādīšana).
4.3. Plānotais iepirkuma izsludināšanas laiks: 2026. gada marts/aprīlis. 
5. Apspriedes norise: 
5.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām (10 darbdienas pēc minētā paziņojuma un dokumentu publicēšanas) ir iespēja iepazīties ar tehniskās specifikācijas prasībām un kvalifikācijas prasībām. 
5.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā un EIS. 
5.3. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā un EIS.
6. Ieinteresēto piegādātāju priekšlikumu iesniegšanas kārtība: 
6.1. Ieinteresētais piegādātājs priekšlikumus iesniedz EIS (uz norādīto e-pastu) un Iepirkumu uzraudzības biroja Publikāciju vadības sistēmas paziņojumā un EIS norādītajā priekšlikumu iesniegšanas termiņā. 
6.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai. 
6.3. Komentāri un priekšlikumi ieinteresētajiem piegādātājiem jāiesniedz latviešu valodā. Nepieciešamības gadījumā piegādātājam jānodrošina attiecīgi tulkošanas pakalpojumi.
7. Priekšlikumu izskatīšanas kārtība: 
7.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
7.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu izvērtējumu par saņemtajiem priekšlikumiem un nesniedz arī pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
8. Apspriedei publicējamā informācija: 
8.1. Tehniskās specifikācija.
8.2. Kvalifikācijas prasības
9. Apspriedes dokumentēšana: piegādātāji ir atbildīgi par savas komercinformācijas/ komercnoslēpuma izpaušanu apspriedē. Apspriedes norise tiks dokumentēta, sagatavojot apspriedes ziņojumu atbilstoši Publisko iepirkumu likuma 18.panta 2.1 daļas 2. punktā noteiktajam.

